2008. aasta Lääne-Virumaa veoautokrossi meistrivõistluste üldjuhend 

Lääne-Virumaa Anome meistrivõistlused autokrossis veoautodele ja veobagidele 2008

1.	Võistluse koht, aeg, ajakava

1.1. Meistrivõistlused toimuvad mitme-etapilise sarivõistlusena koos Eesti veoautokrossi etappidega, mis sõidetakse Lääne-Virumaal asuvatel radadel. Arvesse lähevad kõik toimunud etapid.

1.2. Etappide toimumisajad: 1. etapp 17. mail Tapal, 2. etapp 6. septembril Tamsalus, 4. oktoobril Tapal

1.3. Võimalikud muudatused EMV kalendris toovad kaasa ka muudatused Lääne-Viru MV kalenderplaanis. Kui mõni nimetatud etapp jääb ära ja asendus ei toimu Lääne-Virumaal, ei kuulu see etapp maakonna MV arvestusse. Kui mõni muu asendatud EMV etapp toimub Lääne-Virumaal kuulub see ühtlasi LVMV arvestusse.

2. Võistluste organiseerimine ja juhtimine

2.1 Võistlused korraldab VASK Plekikiisu koostöös EAL-i veoautokomitee ja Rakvere Anome spordikauplusega.

2.2. Võistlused viiakse läbi vastavuses EAL Võistlusmäärustega autokrossis, kehtivate tehniliste tingimustega, Eesti MV Üldjuhendiga ja antud EMV etapi juhendiga.

2.3. Punktitabelit peab ja tulemusi arvestab Aivar Ojaperv (tel 51 936 498).

3. Võistlusklassid

3.1. Veoautod GAZ 51/52 ja veoautod GAZ 53 (ühises arvestuses)
3.2. Veobagid GAZ 51 ja veobagid GAZ 53 (ühises arvestuses)

4.Osavõtjad, osavõtumaks, registreerimine

4.1. Osavõtjad peavad esitama kehtiva EAL sõitjalitsentsi, auto tehnilise kaardi, EAL registreerijalitsentsi.

4.2. Osa saavad võtta Lääne-Virumaal alaliselt elavad või Järvamaal, kuid Lääne-Virumaal registreeritud klubisse kuuluvad sportlased.

4.3. Osavõtumaksu ei ole. Registreerimine Lääne-Viru meistrivõistlustele toimub automaatselt koos registreerimisega EMV etapile.

5. Võistluste käik, tulemuste arvestamine

5.1. Võistluste käik vastavalt EMV veoautokrossi 2008. aasta üldjuhendile.

5.2. Tulemused: paremusjärjestus selgitatakse EMV punktide põhjal, mis on kogutud Lääne-Viru meistrivõistlustena arvesse minevatelt etappidelt. Punktide võrdsusel võrreldakse kõrgemaid kohti, nende võrdsuse korral saab kõrgema koha võistleja, kes oli kõrgemal kohal viimasel etapil.

6. Autasustamine

6.1. Igas masinaklassis autasustatakse kokkuvõtte kolme paremat karikaga.

6.2. Autasustamine toimub viimase etapi (Tapa) koosviibimisel.